 Ọnwụ nke Bala Haruna, agbasala rinne ụnyaahụ. Haruna, bụ onye na-akwadosi Onye Isi Ala Muhammadu Buhari na Steeti Bauchi ike, ñụrụ iyi ma forokwa ntutu taa na ọ ga-anọ nkeji iri nọwa mmiri ide ma ñụkwaa ya bụ mmiri ma ọ bụrụ na Buhari etuta ugo mmeri na ntụli aka onye isi ala.  Ngwá ngwa a kpọrọ Buhari dịka onye nwetara mmeri na ntụli aka nke ahụ emere na mkpụrụ ụbọchị iri abụọ na atọ nke ọnwa Febụwarị nọnụ ụtụtụ Wednezdee izu ụka gara aga, Haruna mere ka okwu ya ghara ịbụ ihe dara nàjà dịka o gwuru mmiri dị na ọwa mmiri ide ma ñụkwaa ya bụ mmiri na-adịghị ọcha. Akụkọ gbasara ya mere ka Social Media mee mkpatụ ma zụọ azụọ.Mana ụnyaahụ, anyị nwetara ozi na ya bụ nwa amadị agawala ije nala mmụọ site na ọgbụgba ọbara nke mgbarịma afọ Gastrointestinal bleeding.Site na ozi ruru anyị aka, e bugara Haruna nụlọ ọgwụ dịka o kwuchara na ọ na-enwe ihe mgbu dị ike nafọ ya ma na-anyụkwa ọbara ka mgbe ụbọchị abụọ.Dịka e mechara ọtụtụ nnyocha, a chọpụtara na ya bụ nwa amadị na-agba ọbara na mgbarima afọ ya, nke bụ ihe o butere site na mmiri ọwa ide ahụ ọ ñụrụ.Anyị ga-echeta na nafọ puku abụọ na iri na ise, otu nwoke aha ya bụ Abubakar Duduwale, gara ije site na Yola, Steeti Adamawa ruo Abuja ịji gosipụta obi añụrị ya na mmeri Buhari.Nafọ gara aga, Minista Ọlụ Ahụ Ike dị naka, Ọkammụta Isaac Adewole, gara leta nwoke ahụ na Ụlọ Ọgwụ Etiti Federal Medical Center nke dị na Yola, ka ya bụ nwoke nwechara ihe mmerụ ahụ nụkwụ ya site na nje m ahụ dị anya o jere.Akụkọ a sị na Akwụkwọ Mgbasa Ozi Guardian Naijiria, Ụbọchị Isii nke Ọnwa March, Afọ Puku Abụọ na Iri na Iteghete  Dịka ọ fọdụrụ nkeji iri na abụọ ka ọ kụọ elekere anọ nke ụtụtụ 